Campo de Coia de Vigo, escenario da final.
A **Final da Copa do Rei 1922** foi a 22ª final da Copa do Rei de fútbol. Disputouse no Campo de Coia, en Vigo, o 14 de maio de 1922. O Barcelona derrotou ao Real Unión por 5-1, gañando o seu quinto título.

Finalistas
----------

A de 1922 foi a sexta final de Copa do Rei que disputou o FC Barcelona, que gañara catro das cinco que disputara anteriormente, a última delas a de 1920 contra o Athletic de Bilbao no Molinón. O Real Unión, pola súa banda, xogara dúas finais antes desta, en 1913 e 1918, proclamándose campión nas dúas ocasións. O club catalán e o vasco enfrontáranse anteriormente nas semifinais da edición de 1920, saíndo vencedor o Barcelona, despois de gañar pola mínima en Amute cun gol de Paulino Alcántara e empatar 4-4 en L'Escopidora.

Camiño á final
--------------

*Artigo principal**:* Copa do Rei de fútbol 1922.
O FC Barcelona chegou á final despois de eliminar ao Sevilla nos cuartos de final e ao Sporting de Gijón nas semifinais, nos dous casos despois de obter resultados discretos na ida a domicilio e golear no partido de volta como local (7-1 ao Sevilla e 7-2 ao Sporting).

Pola súa parte, o Real Unión eliminou facilmente ao Fortuna de Vigo nos cuartos de final, cun resultado global de 9-0 e precisou dun partido de desempate nas semifinais contra o Real Madrid, despois de perder 2-1 no estadio de O'Donnell madrileño e gañar 4-1 en Hondarribia. No encontro de desempate, disputado en Atotxa, o Real Unión desfíxose facilmente do equipo madrileño, cunha goleada por 4-0, con tantos de Patricio, René Petit e Azurza, meténdose así na súa terceira final.

Final
-----

### Resumo do partido

A final disputouse nun ateigado campo de Coia, en Vigo. Na primeira parte o Real Unión dominou o xogo e a posesión, pero isto non se traduciu en ocasións claras de gol. O equipo azulgrana estivo moito máis acertado de cara á portería, e marcou o primeiro gol da tarde no minuto 22, tras un disparo de Ramón Torralba que sorprendeu a Domingo Muguruza. Isto serviu de estímulo para o conxunto irundarra que se lanzou insistentemente sobre a portería defendida por Ricardo Zamora. E así, nun córner lanzado polos branquinegros, produciuse un tumulto que acabou co balón dentro da portería. Despois duns minutos nos que parece que os "unionistas" podían darlle a volta ao resultado, un remate de cabeza de Josep Samitier puxo o 2-1. Á beira do descanso, Paulino Alcántara marcou o 3-1 que parecía deixar o partido case sentenciado. Con todo, a segunda parte foi de dominio case total do Real Unión, pero non puido marcar ningún gol, ante a boa actuación dos defensas barcelonistas e do gardameta Zamora. A falta de seis minutos para o final do partido, produciuse unha lea entre xogadores dos dous equipos, despois de que Surroca derrubase a Patricio na área e o árbitro non sinalase nada. O público de Coia invadiu o terreo de xogo e levou sobre os ombreiros a Patricio. O partido quedou suspendido durante un cuarto de hora, ata que os irundarras decidiron volver ao campo. Con todo, saíron desconcertados e o Barcelona aproveitou para marcar dous goles nos minutos finais, por medio de Gràcia e Alcántara, deixando o marcador final en 5-1.

### Ficha do partido

|  |  |  |  |  |  |
| --- | --- | --- | --- | --- | --- |
| Final 14 de maio de 1922 | **FC Barcelona** | **5 – 1**  | **Real Unión** | Vigo |   |
| 16:38 | Torralba Anotado no 22º minuto 22'Samitier Anotado no 41º minuto 41'Alcántara Anotado no 45º minuto 45' Anotado no 90º minuto 90'Gràcia Anotado no 84º minuto 84' |  | Patricio Anotado no 28º minuto 28' | Estadio: Coia Asistencia: 12.000 Árbitro: Balvay |
|  |

|  |  |
| --- | --- |
| 




**Barcelona**

 | 




**Real Unión**

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
| POR |  | España
 Zamora |
| DEF |  | España
 Planas |
| DEF |  | España
 Surroca |
| MED |  | España
 Torralba |
| MED |  | España
 Sancho |
| MED |  | España
 Samitier |
| DIA |  | España
 Piera |
| DIA |  | España
 Martínez |
| DIA |  | España
 Gràcia |
| DIA |  | España
 Alcántara |
| DIA |  | España
 Sagi-Barba |
| **Adestrador:** |
| Inglaterra Jack Greenwell |

 | 

|  |  |
| --- | --- |
| POR |  | España
 Muguruza |
| DEF |  | España
 Berges |
| DEF |  | España
 Emery |
| MED |  | España
 Gamborena |
| MED |  | Francia René Petit |
| MED |  | España
 Eguiazábal |
| DIA |  | España
 Echeveste |
| DIA |  | España
 Zabala |
| DIA |  | España
 Patricio |
| DIA |  | España
 Azurza |
| DIA |  | España
 Acosta |
| **Adestrador:** |
| Inglaterra Walter Harris |

 |

Notas
-----

1. ↑  Manuel de Castro González (xuño de 1922). "Notas deportivas. Football" (PDF). *Nós* (11): 13.
2. ↑  Velasco, Santiago. "Copa do Rei de 1922". *linguasport.com* (en castelán). Consultado o 10 de novembro de 2021.
3. ↑  "Copa de 1920". *rsssf.com* (en inglés). Consultado o 10 de novembro de 2021.
4. 1 2 3  "Hoy se juega la final del campeonato de "foot-ball"". *El Ideal Gallego* (en castelán) (1510). 14 de maio de 1922. p. 1. Consultado o 10 de novembro de 2021.
5. 1 2 3  "El F.C. Barcelona campeón de España". *El Progreso* (en castelán) (2920). 16 de maio de 1922. pp. 1–2. Consultado o 10 de novembro de 2021.
6. 1 2 3  "Partido final del Campeonato de España". *El Ideal Gallego* (en castelán) (1511). 16 de maio de 1922. pp. 1–2. Consultado o 10 de novembro de 2021.

Véxase tamén
------------

### Ligazóns externas

* Datos da final en BDFutbol *(en castelán)*.